CELEX: 32016D1235
Language: lt
Date: 1469491200000
Title: 2016 m. liepos 26 d. Komisijos įgyvendinimo sprendimas (ES) 2016/1235, kuriuo Korėjos Respublikos laboratorijai suteikiamas leidimas atlikti šunų, kačių ir šeškų pasiutligės vakcinų veiksmingumo kontrolės serologinius tyrimus (pranešta dokumentu Nr. C(2016) 4665) (Tekstas svarbus EEE)

28.7.2016   
            
            
               LT
            
            
               Europos Sąjungos oficialusis leidinys
            
            
               L 202/43
            
         KOMISIJOS ĮGYVENDINIMO SPRENDIMAS (ES) 2016/1235
   2016 m. liepos 26 d.
   kuriuo Korėjos Respublikos laboratorijai suteikiamas leidimas atlikti šunų, kačių ir šeškų pasiutligės vakcinų veiksmingumo kontrolės serologinius tyrimus
   
      
         (pranešta dokumentu Nr. C(2016) 4665)
      
   
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2000 m. kovo 20 d. Tarybos sprendimą 2000/258/EB dėl specialios institucijos, atsakingos už kriterijų, būtinų standartizuojant pasiutligės vakcinų veiksmingumo kontrolės serologinius tyrimus, nustatymą, skyrimo (1), ypač į jo 3 straipsnio 2 dalį,
   kadangi:
   
               (1)
            
            
               Sprendimu 2000/258/EB Nansi, Prancūzijoje, esanti laboratorija Agence française de sécurité sanitaire des aliments (AFSSA) paskirta specialia institucija, atsakinga už kriterijų, būtinų standartizuojant pasiutligės vakcinų veiksmingumo kontrolės serologinius tyrimus, nustatymą. AFSSA buvo įtraukta į Prancūzijos Agence nationale de sécurité sanitaire de l'alimentation, de l'environnement et du travail (ANSES);
            
         
               (2)
            
            
               be kita ko, Sprendimu 2000/258/EB nustatyta, kad ANSES tikslas – atlikti trečiųjų šalių laboratorijų, kurios pateikė prašymą vykdyti pasiutligės vakcinų veiksmingumo kontrolės serologinius tyrimus, vertinimą;
            
         
               (3)
            
            
               pagal 2007 m. vasario 9 d. Sprendimą 2000/258/EB Tedžone esančiai laboratorijai Choong Ang Vaccine Laboratory suteiktas leidimas buvo atšauktas Komisijos sprendimu 2010/436/ES (2) atsižvelgiant į 2015 m. rugsėjo 29 d. ANSES parengtą ir Komisijai pateiktą nepalankią vertinimo ataskaitą;
            
         
               (4)
            
            
               Korėjos Respublikos kompetentinga institucija pateikė prašymą iš naujo patvirtinti Tedžone esančią laboratoriją Choong Ang Vaccine Laboratory, o ANSES 2016 m. kovo 21 d. parengė ir pateikė Komisijai palankią tos laboratorijos vertinimo ataskaitą;
            
         
               (5)
            
            
               todėl šiai laboratorijai turėtų būti suteiktas leidimas atlikti šunų, kačių ir šeškų pasiutligės vakcinų veiksmingumo kontrolės serologinius tyrimus;
            
         
               (6)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Remiantis Sprendimo 2000/258/EB 3 straipsnio 2 dalimi toliau nurodytai laboratorijai suteikiamas leidimas vykdyti šunų, kačių ir šeškų pasiutligės vakcinų veiksmingumo kontrolės serologinius tyrimus:
   
               Choong Ang Vaccine laboratory
            
         
               1476-37 Yuseong-daero Yuseong-gu
            
         
               Daejeon, 34055
            
         
               Republic of Korea
            
         2 straipsnis
   Šis sprendimas taikomas nuo 2016 m. rugpjūčio 1 d.
   3 straipsnis
   Šis sprendimas skirtas valstybėms narėms.
   
      Priimta Briuselyje 2016 m. liepos 26 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 79, 2000 3 30, p. 40.
   
      (2)  2010 m. rugpjūčio 9 d. Komisijos sprendimas 2010/436/ES, kuriuo įgyvendinamos Tarybos sprendimo 2000/258/EB nuostatos dėl kvalifikacijos tikrinimo testų, skirtų pratęsti laboratorijoms suteiktų leidimų vykdyti pasiutligės vakcinų veiksmingumo kontrolės serologinius tyrimus, galiojimą (OL L 209, 2010 8 10, p. 19).